Source: http://docplayer.fi/589406-Terveydenhuollon-ja-varhaiskasvatuksen-henkiloston-tieto-ja-viestintatekniikan-koulutuksen-seka-tyoelaman-osaamistarpeiden-kartoitus.html
Timestamp: 2017-08-18 13:14:29+00:00
Document Index: 24124996

Matched Legal Cases: ['KKO ', 'kko ', 'KKO ', 'kko ', 'kko ', 'kko ']

Terveydenhuollon ja varhaiskasvatuksen henkilöstön tieto- ja viestintätekniikan koulutuksen sekä työelämän osaamistarpeiden kartoitus - PDF
Download "Terveydenhuollon ja varhaiskasvatuksen henkilöstön tieto- ja viestintätekniikan koulutuksen sekä työelämän osaamistarpeiden kartoitus"
1 Kaija Saranto, Noora von Fieandt, Päivi Klami, Jaana Luostarinen, Hanna Sulonen, Leena Nissilä (toim.) Tilausnro A229 Terveydenhuollon ja varhaiskasvatuksen henkilöstön tieto- ja viestintätekniikan koulutuksen sekä työelämän osaamistarpeiden kartoitus 29/2002
4 Esipuhe Sosiaali- ja terveydenhuollossa tehtävä työ edellyttää yhä enemmän tieto- ja viestintäteknisiä taitoja. Tietoteknologian hyödyntämisessä ollaan siirtymässä yksikkö- ja organisaatiokohtaisista järjestelmistä kokonaisuuteen, jossa tieto kulkee asiakkaan palveluketjun kannalta mielekkäästi ja reaaliajassa. Muutos edellyttää paitsi järjestelmien yhteistoiminnallisuutta myös toiminnallista muutosta. Kyse ei ole vain digitaalisten tietojärjestelmien teknisestä hallinnasta, vaan koko toimintaympäristön ja toimintatavan muutoksesta. Ammattiryhmästä riippumatta sosiaali- ja terveysalan työ edellyttää yhä enemmän verkostoitumista, konsultointia sekä uusimman tiedon etsimistä ja omaksumista. Sähköisen asioinnin kehittäminen asettaa uusia vaatimuksia myös sosiaali- ja terveydenhuollon työntekijöiden ammattitaidolle. Sosiaali- ja terveysalan toimintaympäristöä muuttaa myös odotettavissa oleva ripeä eläkkeelle siirtymisen aalto. Samaan aikaan tulisi tukea ikääntyneen työssä olevan henkilöstön jaksamista, pystyä siirtämään heidän osaamisensa nuoremmille ja pitää huolta sosiaali- ja terveysalan kilpailukyvystä työnantajana. Kansallisen terveysprojektin pohjalta tehdyssä valtioneuvoston periaatepäätöksessä todetaan, että alan henkilöstölle tulee järjestää täydennyskoulutus, joka peruskoulutuksen pituudesta sekä työn vaativuudesta ja toimenkuvan muuttumisesta riippuen on keskimäärin 3 10 päivää vuodessa. Varhaiskasvatuksen valtakunnallisissa linjauksissa (Sosiaali- ja terveysministeriö 2002) nostetaan yhtenä koulutushaasteena esiin tietotekniikan soveltaminen varhaiskasvatukseen työvälineenä. Täydennyskoulutuksen tarjoaminen on työnantajan vastuulla. Tavoitteen toteuttaminen edellyttää uudenlaisia täydennyskoulutuksen malleja, joilla alan osaamista pidetään ajan tasalla malleja, jotka ovat joustavia ja edullisia sekä vastaavat muuttuvan työelämän vaatimuksiin. Tietoverkot tuovat tiedon kaikkien ulottuville. Verkkoon rakennettavat oppimisympäristöt voivat tukea sekä itseopiskelua että vuorovaikutteista, työpaikkakohtaista täydennyskoulutusta. Näistä lähtökohdista ovat Stakes, alan järjestöt ja oppilaitokset sekä muut yhteistyökumppanit valmistelleet yhdessä kolmivuotisen TIVA-hankkeen, joka käynnistyi kesällä Hanke on osa STM:n rahoittamaa ESR Tavoite-3 -kokonaisuutta. Hankkeella pyritään vahvistamaan sosiaali- ja terveysalan työntekijöiden tietoteknologiavalmiuksia. Hankkeen tarkoituksena on kehittää alan henkilöstön tietoteknologista osaamista vastaamaan asiakaslähtöisiä, verkostoituneita toimintamalleja. TIVA-hanke on verkostohanke, jota koordinoi Stakes. Keskeistä hankkeessa on tiedon ja kokemusten välittäminen laajan toimijajoukon kesken. Kehittämistyötä tehdään jo nyt paljon, mutta yhteistyötä ei välttämättä tarpeeksi hyödynnetä. TIVA:ssa toteutetaan myös alueellisia pilotteja, joiden tuloksia pitäisi voida hyödyntää laajasti eri organisaatioissa. Alueellisissa piloteissa kehitetään työelämälähtöisiä, työnantajille edullisia, verkko-opetusta hyödyntäviä täydennyskoulutusmalleja ja tuotetaan työelämän tarpeisiin vastaavaa oppimateriaalia virtuaaliseen oppimisympäristöön. Tämä Kuopion yliopiston terveyshallinnon ja -talouden laitoksen sekä Stakesin yhteistyössä toteuttama selvitys on osa TIVA-hanketta. Varhaiskasvatukseen liittyvät tekstit on kirjoittanut Hanna Sulonen, muut kappaleet ovat syntyneet yhteistyössä muiden kirjoittajien kesken. Raportissa kuvataan sosiaali- ja terveysalan henkilöstön tietoteknologiavalmiuksien nykytilannetta olemassa olevan kirjallisuuden ja oppilaitoksiin, kuntiin ja sairaanhoitopiireihin tehtyjen 5
5 kyselyjen avulla. Tietoteknologian käyttöönotto on alkanut juuri terveydenhuollon organisaatioista. Myös olemassa oleva tutkimustieto koskee suurelta osin terveydenhuollon työntekijöitä. Siksi tämänkin raportin sisältö painottuu terveydenhuoltoon. Sosiaalipalveluiden osalta on esillä varhaiskasvatus, joka pitää sisällään tässä raportissa päiväkotien henkilökunnan. Lääkärien koulutuksesta ja tämän ammattiryhmän tietotekniikkavalmiuksista ilmestyy erillinen selvitys. Helsingissä Annakaisa Iivari 6
6 Sisällys Johdanto... 9 Kirjallisuuskatsaus Terveydenhuollon sekä varhaiskasvatuksen tieto- ja viestintätekniikan koulutus Sosiaali- ja terveydenhuollon toisen asteen oppilaitokset Ammattikorkeakoulut Yliopistot Virtuaaliyliopisto Sosiaali- ja terveydenhuollon tietohallinto Yliopistojen varhaiskasvatuksen koulutukset Ammattikorkeakoulujen ja yliopistojen täydennyskoulutustarjonta Sosiaali- ja terveydenhuollon työelämän tieto- ja viestintätekniikan nykytila Kunnallisen sosiaali- ja terveydenhuollon henkilöstön tietoteknologiavalmiudet Sähköpostikysely kunnille Puhelinkysely pieniin sosiaali- ja terveyskeskuksiin Erikoissairaanhoidon henkilöstön tietoteknologiavalmiudet Varhaiskasvatuksen henkilöstön tietoteknologiavalmiudet Esimerkkejä kehittämis- ja täydennyskoulutushankkeista Case Helsinki MediKes Nettineuvonta Perenna STYDI Sonetti Varttua-hanke Verkkosalkku Pohdinta Lähteet Liitteet: Liite 1. Kysely sosiaali- ja terveysalan toisen asteen oppilaitoksiin ja ammattikorkeakouluihin Liite 2. Tieto- ja viestintätekniikan peruskurssit kasvatustieteen kandidaatin (lto), erityislastentarhanopettajan (elto) ja kasvatustieteen maisterin (maisteri) koulutuksissa Liite 3. Tieto- ja viestintätekniikan vapaavalintaiset kurssit kasvatustieteen kandidaatin (lto), erityislastentarhanopettajan (elto) ja kasvatustieteen maisterin (maisteri) koulutuksissa Liite 4. Kysely Varttua-hankkeessa mukana olleille kunnille Liite 5. Puhelinkysely 2002 pieniin sosiaali- ja terveyskeskuksiin Liite 6. Varttua-kysely Liite 7. Kuntien päivähoidon henkilökunnan tieto- ja viestintätekniikan täydennyskoulutuksen tilanne keväällä
7 Johdanto Tieto- ja viestintätekniikan osaamis- ja koulutustarve sosiaali- ja terveydenhuoltoalalla on ollut ajankohtainen jo usean vuoden ajan. Sosiaali- ja terveysministeriö asetti keväällä 1995 työryhmän selvittämään tietoyhteiskunnan yhteiskunnallisia ja sosiaalisia vaikutuksia. Keskeisinä linjauksina Sosiaali- ja terveydenhuollon tietoteknologian hyödyntämisstrategia korostaa osaavan ja jaksavan henkilöstön merkitystä, tiedon ja osaamisen monipuolista hyödyntämistä, verkostoitumisen kehittämistä, kansalaisten ja asiakkaiden toimintamahdollisuuksien parantamista ja saumattomien palveluketjujen kehittämistä tietoteknologian käyttöönotossa. Työryhmä toteaakin, että erityisesti koulutusta tulisi pikaisesti käynnistää sosiaali- ja terveysministeriön, korkeakoulujen ja ammattikorkeakoulujen yhteistyönä. (STM 1996.) Tietotekniikkaa on opetettu systemaattisesti lähinnä peruskurssina sosiaali- ja terveysalan koulutuksessa vuodesta 1987, jolloin keskiasteen opetussuunnitelmaan vakiintui pakollinen oppikurssi tietotekniikasta (AKH 1986). Valtakunnallinen opetussuunnitelma otettiin käyttöön myös kouluasteen opetuksessa. Opetussuunnitelma sisälsi alussa tietojenkäsittelyn teoriaa sekä eri työvälineohjelmien harjoittelua. Ammattikorkeakoulujen opetussuunnitelmissa tietotekniikan perus-teiden opinnot ovat usein yhteisiä kaikille ammattikorkeakoulun koulutuslinjoille (esim. Laurea 2001). Käytännössä opetus tapahtuu kuitenkin koulutusalakohtaisesti. Nykyään useilla opiskelijoilla on perusvalmiudet tietotekniikasta jo aloittaessaan opinnot ammatillisessa koulutuksessa (Sinko ja Lehtinen 1998). Tästä johtuen monessa oppilaitoksessa on resurssien kohdentamiseksi laadittu tasokokeita, jotta opetus voidaan paremmin eriyttää. Viime vuosina tietotekniikan perusteiden opetuksen keskeinen sisältö on ollut tekstinkäsittelyn oppiminen. Opiskelijat ovat myös motivoituneet Internetin ja sähköpostin käyttöön. Useassa oppilaitoksessa tieto- ja viestintätekniikkaa on integroitu substanssin opetukseen. Usein käytetty malli on ollut seuraavanlainen: kirjalliset harjoitustyöt ja opinnäytetyö tehdään tekstinkäsittelyllä hoito- ja palvelusuunnitelmat laaditaan tekstinkäsittely- tai muiden työvälineohjelmien avulla tutkimusmenetelmät-opintojaksolla käytetään sähköisiä tietokantoja tiedonhakuun ja tilasto-ohjelmia käytetään tutkimusaineiston käsittelyssä työharjoittelussa harjaannutaan asiakas- ja potilastietojärjestelmien käyttöön perehdytään tietosuojaan, tietoturvaan ja eettisiin kysymyksiin asiakas- ja potilastietojen käsittelyssä käytetään sähköpostia, postituslistoja ja www-sivustoja ohjaukseen ja tiedotukseen. (Saranto 2000a, Saranto ja Kouri 1999.) Tietotekniikan oppimistuloksia terveysalan koulutuksessa on tutkittu Suomessa (Saranto 1997). Tulosten mukaan opiskelijoilla on valmistuessaan hyvät taidot työvälineohjelmissa, erityisesti tekstinkäsittelyssä. Opiskelijat ovat perillä tietosuojaan ja -turvaan liittyvistä eettisistä ja teknisistä kysymyksistä. Lisäksi sähköpostin ja Internetin käyttö on opiskelijoille tuttua. Sen sijaan työssä tarvittavat tietojenkäsittelytaidot potilastietojärjestelmillä ovat puutteelliset. Opiskelijoilla on harvoin mahdollisuus harjoitella potilastietojärjestelmien käyttöä. Opiskelijat kritisoivat opetusjärjestelyjä, 9
8 mutta oppilaitosten laitteet saavat heiltä hyvän arvosanan. Opiskelijat suhtautuvat myönteisesti tietokoneiden käyttöön terveydenhuollossa ja he ovat erittäin halukkaita jatkamaan tietotekniikan opiskelua työelämässä. Tieto- ja viestintätekniikan täydennyskoulutustarve kasvaa sähköisten tietojärjestelmien käyttöönoton lisääntyessä sosiaali- ja terveydenhuollossa. Tämä johtuu sekä henkilöstön ikärakenteesta että harjaantumisen mahdollisuuksien puutteesta. Useat toimintayksiköt ovat edelleen ilman tietokoneita ja ovat vasta siirtymässä elektroniseen tietojenkäsittelyyn. Sosiaali- ja terveydenhuollon sektoreilla on paljon sellaista henkilökuntaa, jotka eivät ole saaneet peruskoulutuksessaan minkäänlaista tietotekniikkaan liittyvää opetusta. Täydennyskoulutusta on järjestetty sekä työnantajalähtöisesti että erilaisina ostopalveluina koulutusorganisaatioilta. Selkein koulutustarve on ollut tietotekniikan perustaitojen hankintaan. Lisäksi työelämässä tarvitaan substanssin asiantuntijoita, jotka tietojärjestelmien käyttöönoton yhteydessä perehdyttävät kollegoita järjestelmien sisältöön. Yksi esimerkki tietotekniikan ja tietojenkäsittelyn perusteet hallitsevalle asiantuntijaryhmälle on ollut Kuopion yliopiston Koulutus- ja kehittämiskeskuksen järjestämä Sosiaali- ja terveydenhuollon tietojärjestelmät -koulutusohjelma. Osallistujat olivat ensin pelkästään terveydenhuollon tietojärjestelmien parissa työskenteleviä. (Saranto ym. 2001a.) Nyt käynnissä olevaan koulutusohjelmaan osallistuu myös sosiaalityössä toimivia. Sosiaali- ja terveydenhuollon tietotekniikan ja tiedonhallinnan opinnot ovat mahdollistuneet myös yliopistotasolla, kun Kuopion yliopistossa alkoi maisteritason koulutusohjelma Sosiaali- ja terveydenhuollon tietohallinto syksyllä 2000 (Saranto 2000b, Saranto ym. 2001b, Sosiaali- ja terveydenhuollon tietohallinto 2002). Koulutusohjelman keskeisenä tavoitteena on tuottaa sosiaali- ja terveydenhuollon palvelujärjestelmät tuntevia asiantuntijoita tietojärjestelmien käyttöönotto- ja kehittämistyöhön. 10
9 Kirjallisuuskatsaus Tässä kappaleessa esitellään sosiaali- ja terveydenhuollon kirjallisuutta. Ensin tarkastellaan terveydenhuollon tieto- ja viestintätekniikkaan liittyvää kirjallisuutta ja sen jälkeen varhaiskasvatukseen liittyvää kirjallisuutta. TAULUKKO 1. Sosiaali- ja terveydenhuollon tieto- ja viestintätekniikan tutkimukseen liittyvä kirjallisuuskatsaus Tutkimuksen nimi, tekijät ja vuosi Tutkimuksen otos Tutkimuksen tulokset Tietoturva terveydenhuollossa, N = 1 617, kaikki ammatti- Vain 1/3 kokee omaavansa hyvät valmiudet tieto- Immonen ym ryhmät terveydenhuollos- tekniikan käyttöön, amk tarjoaa paremmat valmiudet, sa. työnantajat kouluttaa jonkin verran. Selvitys terveydenhuollon tiedonhal- 5 yliopistoa, 12 AMK:ta. Tt-peruskoulutusta yliopistoissa 1 ov linnan ja teleterveydenhuollon koulu- Kyselylomake järjestettä- AMK:ssa 1 4 ov + vapaasti valittavat ja lisäksi tustilanteesta Suomessa, Duodecim, västä tietotekniikan koulu- erillisenä teleterveydenhuolto 20 ov tuksesta. Hoitodata, Lämsä ym., OAMK, 2000 N = 508, 446 vastasi, kaik- Haastattelujen avulla kyselylomake ja kyselyiden ki ammattiryhmät. tulokset. 1-vaihe haastattelu 12 or- Tietokoneen käyttö yleistä, koulutusta siihen saanut ganisaation avainhenkilöä 70 %, osaamisenaste hyvä 10 % ja huono 65 %. ja kyselylomake muille. Koulutusta halutaan: 81,5 %, mikäli työnantaja työajalla sen suorittaa. Parhaiten osataan tekstinkäsittely 24 % ja huonoiten videoneuvottelua 0,3 %. Terveydenhuoltohenkilöstön tieto- ja N = 1 190, 669 vastasi. Lähes kaikilla käyttökokemusta, 83 % saanut kouluviestintätekninen osaaminen, Raijas Kirjekysely tehyläisille, tusta, 94 %:n mielestä työnantajan tulee huolehtia ym mittasi tehyläisten valmiut- koulutuksesta. Nuori, sinkku ja mahd. korkeasti kouta vastata tietoteknisiin lutettu omaa parhaat taidot. Internettiä voi käyttää haasteisiin. työpaikalla 74 % ja 89 %:lla on matkapuhelin. MuPSiNet-projektitutkimus, Ståhl Verkkokysely sosiaali- ja Opettajilla puutteelliset tietotekniikan perustaidot, Tore, 2001 terveydenhuollon oppilai- tietoturvaan liittyvät valmiudet heikot ennen kaikkea tosten opettajille. 461 vas- naisilla. Puutteellinen projektinhallinta ja liian haatausta. Mitattiin opettajien voittuva tekninen toiminta-alusta sekä resurssien valmiuksia ja asenteita tie- muunto-ongelmat. totekniikkaa ja uusia opetusmenetelmiä kohtaan. Outcomesof Education in Informa- 162 terveydenhuolto-oppi- Opetuksen tavoitteet jakautuivat perus- ja ammation Technology, Saranto, 1997 laitoksen opettajaa, 15 tillisia valmiuksia korostaviin. Opiskelijoiden tietoasiantuntijaa, sh-opp. tekniset taidot keskittyivät tekstinkäsittelyyn. opistotasolta 373 ja amk AMK-opiskelijoilla suuremmat odotukset tietotek niikan opinnoista. Tieto- ja viestintätekniikka tulevaisuu- Kolmeosainen kysely Tieto- ja viestintätekniikan käyttö vaihtelee organiden hoitotyössä, Jauhiainen 2002, asiantuntijaryhmälle, joka saatioittain, hoitotyöntekijät käyttävät paljon ja laakeskeneräinen väitöskirja koostuu hoitotyön/teknii- jasti tietotekniikkaa, asenteet usein vielä kielteiset, kan/hallinnon ammattilai- koulutusta tarvitaan, työyhteisössä ohjataan ja kousista ja asiakkaista. lutetaan kollegojen toimesta sekä työnantaja koulut- Ensimmäinen kysely 51 taa jonkin verran. Laitteista puutetta. vastaajaa, toinen kysely 59, kolmas suorittamatta. Sosiaali- ja terveydenhuollon henki- 15 organisaatiota sosiaa- Jatkuva koulutuksen tarve, ammatillinen koulutus ei löstön valtakunnallinen täydennys- li- ja terveysalalta. anna valmiuksia käytännön tietotekniikkaan, asenja lisäkoulutuksen kehittämishanke, teet kielteisiä, kouluttajilta puuttuu substanssiosaa- Harju Aune, Seinäjoen AMK, 2002 minen, tietotekniikka kallista, oma aktiivisuus suuri apu, verkko-opetus pelottaa. Osaamisen uudet haasteet hoito- 280 opiskelijaa kuudesta Opiskelijoilla on hyvät tai erittäin hyvät kirjoitus- ja työssä tietotekniikan oppimistulos- amk:sta. Tarkoituksena viestintävalmiudet tietokoneen avulla. Opetusjärten arviointia terveysalan ammatti- selvittää terveysalan opis- jestelyt saavat opiskelijoilta kritiikkiä, erityisesti korkeakoulujen opetuksessa, Saran- kelijoiden tietotekniikan opiskelun eriyttäminen ja integrointi heidän mielesto Kaija, Kuopion yliopisto, 2002, tiedot, taidot ja asenteet tään vähäistä. Opiskelijat asennoituvat kuitenkin julkaisematon käsikirjoitus sekä opiskelukokemukset myönteisesti tietotekniikan jatko-opiskeluun ja käytvalmistumisvaiheessa. töön terveydenhuollossa. 11
10 Immosen, Ruotsalaisen ja Sarannon vuonna 2002 julkaistussa tutkimuksessa selvitettiin terveydenhuollon organisaatioissa työskentelevän henkilöstön (N = 1 617) tietotekniikkaan ja tietoturvaan liittyvän koulutuksen määrää ja koulutustarvetta, heidän valmiuttaan käyttää tietotekniikkaa sekä heidän tietoturvavalmiuksiaan. Kyselyssä selvitettiin myös, miten tietoturvan toteutuminen työyksiköissä koetaan, millaiset asenteet ovat tietosuojaa ja -turvaa kohtaan, ja miten tietoturvaratkaisut on käytännössä toteutettu. Tutkimukseen osallistui kymmenen terveyskeskusta ja kaksitoista erikoissairaanhoidon organisaatiota. Tutkimukseen valittiin henkilöt satunnaisotannalla terveydenhuollon kaikista ammattiryhmistä. Tulosten mukaan lähes koko henkilökunta (n. 90 %) käyttää tietotekniikkaa päivittäin työnsä tukena, mutta vain kolmasosa kokee omaavansa hyvät valmiudet tietotekniikan käyttöön. Hoitohenkilökunnasta vain neljännes pitää omia tietoturvaan liittyviä tietojaan hyvinä. Sosiaali- ja terveydenhuollon ammattikorkeakouluista valmistuneiden sairaanhoitajien valmiudet käyttää tietotekniikkaa ovat keskinkertaisen ja hyvän valmiuden välillä ja kaiken kaikkiaan paremmat kuin yliopistotutkinnon saaneilla tai opistoista valmistuneilla sairaanhoitajilla. Sosiaali- ja terveysalan ammattikorkeakoulut tarjoavat myös huomattavasti enemmän tietotekniikkaan liittyvää koulutusta kuin opistoasteen terveydenhuolto-oppilaitokset ovat tarjonneet tai mitä korkeakoulut ovat tarjonneet lääketieteen opiskelijoille. Alalla oleva henkilöstö on ikääntynyttä, ja suuri osa työssä olevasta hoitohenkilökunnasta on valmistunut ennen ammattikorkeakoulu-uudistusta. Tämä näkyy tuloksissa siten, että kaksi kolmasosaa vastaajista ei ole saanut lainkaan tai on saanut vain vähän tietotekniikkaan liittyvää koulutusta opiskeluaikana. Yksi kolmasosa vastaajista onkin hakeutunut omatoimisesti tietotekniikka koulutukseen. Työpaikat tarjoavat jonkin verran tietojärjestelmien käyttöön liittyvää koulutusta vastaajista puolet on saanut jotain tietotekniikkaan liittyvää koulutusta työpaikoillaan. Immosen, Ruotsalaisen ja Sarannon mukaan työpaikkakoulutus on voimakkaasti yhteydessä käyttäjien valmiuteen käyttää tietotekniikkaa. Suomalaisen lääkäriseura Duodecimin tiedonhallintaryhmä ja Suomen telelääketieteen seura selvittivät 1990-luvun terveydenhuollon tiedonhallinnan ja teleterveydenhuollon koulutustilannetta Suomessa. Duodecimin tiedonhallintaryhmä keskittyi lähinnä lääkäreille tarjottavaan koulutukseen, kun taas Suomen telelääketieteen seura selvitti ammattikorkeakoulujen tarjoamaa koulutusta. Koulutustilanteen selvittämiseksi lähetettiin kyselylomakkeet viiteen yliopistoon (Helsinki, Kuopio, Oulu, Turku ja Tampere) sekä kaikkiin sosiaali- ja terveysalan koulutusta tarjoaviin Suomen ammattikorkeakouluihin. Kyselyssä tiedusteltiin yliopistoilta lääketieteelliseen peruskoulutukseen liittyvää tietotekniikan, lääketieteen tiedonhallinnan ja telelääketieteen koulutusta mukaan lukien: ATK-peruskoulutus lääkärin tiedonhallintatyövälineet terveyskeskusjärjestelmät tiedonhaku (Medline ja muut tietokannat) FimNet-koulutus terveydenhuollon tiedonsiirto telelääketieteen koulutus muu tietotekniikkakoulutus. Kaikista viidestä yliopistosta saatiin vastaus kyselyyn. Käytännössä kaikissa niissä on järjestetty tietotekniikan peruskoulutus, lähinnä kirjaston järjestämä tiedonhankinnan koulutus ja jonkinlainen tiedonhallinnan koulutus. Koulutukset ovat harjoituspainotteisia ja kestoltaan 0,5 1,5 opintoviikkoa. Suomalaiseen lääkärikoulutukseen kuuluu suppea tietotekniikan perusteiden opetus. Nykyinen opetus vastaa kysymykseen: Miten lääkäri hankkii ja esittää tietoa. Opetuksen painopistettä tulisi lisätä tiedon ja tietolähteiden kriittiseen arviointiin. Tietämyskantojen, asiantuntijajärjestelmien ja muiden lääketieteen tiedonhallinnan tutkimuskohteiden käsittely puuttuu opetuksesta kokonaan. Opetusta kaivattaisiin lisää laadunvarmistuksesta, tietojen luokittelusta ja keräyksestä ja sairaskertomuksen teorioista ja käytännöistä. Lisäksi tiedonsiirron perusteiden 12
11 ja siihen liittyvien tietosuojasäädösten ja -tekniikoiden opetukselle olisi tarvetta. Ammattikorkeakoulut vastasivat kyselyyn niukasti 12 ammattikorkeakoulusta saatiin vastaukset. Opetettavat perusasiat ovat samat eri oppilaitoksissa. ATK-peruskoulutusta annetaan tietokoneen peruskäyttöön (1 ov 4 ov), terveyskeskusjärjestelmiin ja tiedonhakuun. Teleterveydenhuoltoon saa opetusta muutamasta tunnista 20 opintoviikkoon. Lisäksi tietotekniikkaa voi ottaa vapaasti valittaviin opintoihin. Terveysalan yksiköissä tietotekniikan opetus on kehittynyt hyvin nopeasti 1990-luvulla. Tietokone mielletään työvälineeksi, jolla tehdään työtehtäviä ja joka tukee tiedonhankintaan. Valmistuvat opiskelijat osaavat työskennellä Windows-ympäristössä ja käyttää lukuisia erilaisia ohjelmia. Lämsän ja Elovaaran vuonna 2000 raportoidussa Hoitodata- projektissa selvitettiin henkilöstön näkemyksiä tietotekniikan osuudesta omassa toiminnassa ja heidän omia valmiuksiaan käyttää tietotekniikkaa. Projekti pyrki samalla kartoittamaan terveydenhuollon tietoteknisiä koulutustarpeita tulevaisuudessa ja löytämään niitä keinoja, joilla tuetaan terveysalan ammattikuntien joustavaa siirtymistä tietoyhteiskuntaan, jotta hoitoalan työntekijöiden tasa-arvoa työmarkkinoilla voitaisiin edistää. Projektin tavoitteena oli tuottaa tietoa ammattikorkeakouluopetuksen kehittämiseen sekä lisä- ja erikoistumisopintojen suunnitteluun. Kohderyhmän organisaatioita olivat Oulun yliopistosairaalan neljä klinikkaa (neurologian kl, lasten kl, KNK kl ja radiologian kl), Oulaskankaan sairaala, Haukiputaan ja Kempeleen terveyskeskukset ja Poruksen lääkäriasema. Kohderyhmän henkilöstö koostui terveysalalla toimivista eri ammattiryhmistä. Projekti oli kaksivaiheinen. Ensimmäisessä vaiheessa haastateltiin tutkimuksen kohteena olleiden laitosten tietotekniikasta ja hoidon kehittämisestä vastaavia avainhenkilöitä (12). Tavoitteena oli saada arviointia tietotekniikan käytön nykytilasta, näkemyksiä kehityssuunnista ja käsityksiä tulevaisuuden haasteista terveysalan tietoteknologialle. Toisessa vaiheessa tehtiin tietotekniikan valmiuksia ja koulutustarvetta kartoittava kysely neljässä terveysalan organisaatiossa. Kyselylomake jaettiin 508 henkilölle, joista 446 vastasi kyselyyn. Vastausprosentti oli 87,8 %. Tulosten mukaan tietoteknologian käyttö on yleistä terveysalalla vastanneista 96 % käyttää työssään tietokonetta. Eniten tietokonetta käytetään hoitotietojen kirjaamiseen (60 %) ja laboratoriopyyntöjen lähettämiseen ja vastausten kirjaamiseen (52 %). Myös tekstinkäsittely (44 %) sekä lääke- ym. tilausten tekeminen ja lähettäminen (42 %) on yleistä. Vajaa kolmannes vastaajista käyttää sähköpostia ja internetiä. Videoneuvottelun käyttökokemusta on 0,5 %:lla. Koulutusta tietokoneen käyttöön on saanut 70 % vastaajista. Silti vain joka kymmenes vastaaja pitää osaamistaan hyvänä kahden kolmasosan kokiessa osaamisasteensa huonoksi. Eniten koulutusta on annettu tietotekniikan perusteista. Yli puolelle koulutusta saaneista on opetettu tekstinkäsittelyä ja alle kolmannekselle terveydenhuollon ohjelmistojen käyttöä. Merkittävää on, että kaikilla osa-alueilla tietokoneen perustoiminnoissa, tekstinkäsittelyssä, terveydenhuollon ohjelmistojen käytössä sekä internetin ja sähköpostin käytössä yli puolet vastaajista ilmoittaa taitonsa huonoiksi tai melko huonoiksi. Arvioidessaan oman työyhteisönsä tietotekniikan osaamista 11 % vastaajista pitää sitä hyvänä tai erittäin hyvänä, 40 % riittävänä ja 49 % huonona tai melko huonona. Lähes kaikki vastaajat pitävät tärkeänä tietotekniikan käyttöön liittyvää koulutusta. Koulutusta halutaan etenkin silloin, mikäli sen saa suorittaa työajalla ja työnantaja kustantaa sen. Alle puolet vastaajista käyttäisi koulutukseen työajan lisäksi myös omaa aikaansa ja 15 % olisi valmis osallistumaan koulutukseen kokonaan omalla ajallaan. Vajaan viidenneksen mielestä opiskelu voitaisiin toteuttaa myös verkkokurssina. Koulutustarpeiksi vastaajat nostivat tietoliikenteen perusteet (62 %) ja tekstinkäsittelyn (51 %) sekä terveydenhuollon sovellukset (43 %). Vastanneista 62 % nostaa koulutustarpeeksi internetin, sähköpostin ja videoneuvottelun oppimisen, mikä osoittaa heidän tunnistaneen myös terveysalalla tapah- 13
12 tuvan tietoliikenteen nopean kehittymisen langattomaan ja digitaaliseen suuntaan. Raijaksen vuonna 2001 julkaistussa tutkimuksessa selvitettiin terveydenhuoltohenkilöstön näkemyksiä ja mielipiteitä tieto- ja viestintätekniikasta, heidän tieto- ja viestintäteknisiä valmiuksiaan sekä mahdollisuuksiaan käyttää tieto- ja viestintäteknologiaa. Olennaisena kysymyksenä oli selvittää se, mitkä ovat terveydenhuoltohenkilöstön valmiudet vastata tulevaisuuden tietoteknisiin haasteisiin työpaikoilla. Tutkimusaineisto muodostui postitse 1 190:lle tehyläiselle tehdystä kirjekyselystä, johon vastauksia saatiin 669. Tutkimusaineisto painottui aktiivisiin tehyläisiin (ammattiosastojen puheenjohtajat), yli 40-vuotiaisiin ja sairaanhoitajiin. Kyselylomakkeen keskeiset aihealueet olivat seuraavat: vastaajien taustatiedot tietokoneen, internetin ja matkapuhelimen käyttö Internetin välityksellä käytetyt palvelut arviot matkapuhelinpalveluiden tulevaisuuden käytöstä vastaajien halukkuus maksullisten mobiilipalveluiden käyttöön tieto- ja viestintäteknologiaan liittyvät mielipiteet. Tutkimuksen mukaan tehyläiset ovat hyvin mukana tietoyhteiskunnan kehityksessä, eivätkä tunne jääneensä tietoteknisen kehityksen jalkoihin. Tietotekniikkaan suhtaudutaan pääosin myönteisesti: Erityisesti nuoret ovat kiinnostuneita tietotekniikasta ja haluavat oppia hyödyntämään sitä niin työssänsä kuin vapaaaikanaan. Tietotekniikan nähdään tuovan lähinnä ajansäästöä, mutta myös rahansäästöä niin työhön kuin vapaa-aikaan. Toisaalta tietotekniikan todetaan tuoneen työelämään myös ongelmia. Tietotekniikka ei saisi muodostua itsetarkoitukseksi hoitotyössä, vaan sen pitäisi olla hoitotyötä tukevaa. Käyttökokemuksia tietokoneesta on lähes kaikilla kyselyyn vastanneista, vain 10 tutkimukseen osallistuneista ilmoittaa, etteivät he ole koskaan käyttäneet tietokonetta. Tietokonetta käyttäneistä 83 % on saanut koulutusta tietokoneen käyttöön. Lähes kaikki (94 %) vastaajat ovat sitä mieltä, että työnantajan kuuluu huolehtia tietoteknisestä koulutuksesta. Kun tietokoneen käyttöä tarkastellaan koulutuksen mukaan ilmenee, että opistokoulutuksen suorittaneet käyttävät tietokonetta työssään eniten ja ammatillisen koulutason käyneet vähiten. Tietokoneen oheislaitteiden, hiiren ja näppäimistön, käytön kaikki ilmoittavat hallitsevansa vähintään kohtuullisesti. Internetin, sähköpostin ja pankkiyhteyden käyttö osataan myös varsin hyvin. Myös tiedoston kopiointi levykkeelle onnistuu useimmilta. Tietokoneen käyttötaidoissa tehyläiset voidaan erottaa neljään ryhmään: EI-käyttäjät (6 % vastaajista), heikot käyttötaidot (43 % vastaajista), kohtuulliset käyttötaidot (44 % vastaajista) ja hyvät käyttötaidot (7 % vastaajista). Mitä nuoremmasta ja korkeammin koulutetusta tehyläisestä on kyse, sitä paremmin hän hallitsee tietokoneen erilaiset toiminnot. Internetiä on käyttänyt 92 % vastaajista ja suurimmalle osalle (74 %) tarjoutui mahdollisuus sen käyttöön työpaikalla. Ylivoimaisesti käytetyimmäksi Internet-palveluksi osoittautui sähköposti. Tutkimukseen osallistuneista 89 %:lla on käytössä matkapuhelin. Ståhlin vuonna 2001 julkaistussa pro gradu -tutkielmassa arvioitiin tietokoneavusteista opiskelua sosiaali- ja terveysalalla MuPSiNethankkeen osalta. Tutkielman tarkoituksena oli selvittää, miksi MuPSiNet-hanke sosiaali- ja terveysalan tietokone- ja verkkoavusteinen opiskeluympäristö ei edennyt toivotulla tavalla. Tutkimuksen lähtökohtana oli neljä hypoteesia, jotka koskivat opettajien tietotekniikkaan liittyviä perusvalmiuksia ja asenteita, sekä heidän asenteitaan konstruktiivisia opetusmenetelmiä kohtaan. Tutkimuksessa tehtiin verkkokysely (48 kysymystä) ja se lähettiin kaikille Suomen sosiaali- ja terveysalan oppilaitosten opettajille. Kysely tuotti 461 vastausta. MuPSiNet-projektin kannalta ratkaisevia ongelmakohtia olivat opettajien puutteelliset tietotekniikan perustaidot ja liian haavoittuva tekninen toiminta-alusta, sekä puutteellinen 14
13 projektinhallinta ja sellaisten mallien puute, joiden avulla rahalliset resurssit olisi voitu muuntaa henkilö- ja aikaresursseiksi. Opettajien tietotekniikan ja sen opetuskäytännön sekä tietoturvaan liittyvät valmiudet olivat melko heikot ja merkittävästi heikoimmat naispuolisten opettajien joukossa. Sarannon vuonna 1997 julkaistu väitöskirjatutkimus käsitteli tietotekniikan opetusta suomalaisessa sairaanhoitokoulutuksessa. Arvioinnin lähtökohtana oli opetuksen tavoitteet, jotka opetusohjelmissa ilmenivät lähes yksinomaan Tietotekniikan perusteet -oppikurssin tavoitteina. Sairaanhoitajan ammattiin liittyviä tietotekniikan tavoitteita ei juuri ole kirjattu opetussuunnitelmiin. Tutkimus jakaantui kolmeen vaiheeseen, viiteen osatutkimukseen. Ensimmäisen vaiheen tarkoituksena oli saada selville tietotekniikan opetuksen tavoitteet. Tutkimukseen osallistui 162 terveydenhuolto-oppilaitoksen opettajaa ja 15 asiantuntijaa. Tutkimusaineisto koottiin kyselylomakkeella ja Delfoi-tekniikalla. Aineisto analysoitiin tilastollisilla menetelmillä. Tutkimuksen toisessa vaiheessa kartoitettiin opistoasteen terveydenhuolto-oppilaitoksista valmistuvilta sairaanhoidon opiskelijoilta (n = 373) arvioita heidän teoriatiedoistaan ja -taidoistaan tietotekniikassa sekä heidän asenteitaan tietotekniikan käyttöön terveydenhuollossa sekä kokemuksia tietotekniikan opiskelusta. Tutkimusaineisto kerättiin kyselylomakkeilla. Aineisto analysoitiin tilastollisilla menetelmillä. Tutkimuksen kolmannessa vaiheessa kartoitettiin ammattikorkeakouluissa terveysalan koulutusohjelmasta valmistuneilta opiskelijoilta (n = 233) heidän tietojaan ja taitojaan tietotekniikasta sekä asenteitaan tietotekniikan käyttöön terveydenhuollossa. Tutkimusaineisto kerättiin kyselylomakkeilla ja aineisto analysoitiin tilastollisilla menetelmillä. Tutkimusten päätteeksi verrattiin opistoasteelta ja ammattikorkeakoulusta valmistuneiden opiskelijoiden oppimistuloksia. Tutkimustulosten mukaan tietotekniikan opetuksen tavoitteet jakaantuivat perusvalmiuksia ja ammatillisia valmiuksia korostaviin tavoitteisiin. Opistoasteen opiskelijat arvioivat omat teoriatietonsa tietotekniikasta kohtalaisiksi. Opiskelijoiden tietotekniset taidot keskittyivät tekstinkäsittelyyn. Muiden työvälineohjelmien kuin tekstinkäsittelyn käytön hallinta oli vähäistä. Ammattikorkeakoulusta valmistuvat opiskelijat arvioivat sekä tietonsa että tietotekniset taitonsa paremmiksi kuin opistoasteelta valmistuneet. Myös heidän taitonsa keskittyivät perustaitoihin. Ammattikorkeakoulusta valmistuneet opiskelijat pitivät oppilaitosten atk-laitteistoja parempina kuin opistoasteelta valmistuneet. Opiskelijoiden odotukset tietotekniikan opinnoista olivat suuremmat ammattikorkeakoulusta valmistuneilla kuin opistoasteelta valmistuneilla. Sarannon mukaan tietotekniikan opetusta tulisi lisätä ja kehittää nykyisestä peruskurssipainotteisesta opetuksesta ammatillisia valmiuksia edistävään ja tietotekniikkaa soveltavaan opetukseen. Opintojen alkuvaiheessa tapahtuvalla eriyttämisellä voitaisiin kohdentaa opetusresursseja perusopintoja tarvitseville. Opinto-ohjelmassa tulisi olla jatko-opintoja tietojenkäsittelystä. Oppilaitosten tulisi tehdä yhteistyötä hoitolaitosten kanssa ohjelmistojen hyödyntämiseksi. Opetuksessa tulisi myös lisätä tiedonhankintataitojen opiskelua tietoverkoista. Jauhiaisen Kuopion yliopistossa valmisteilla oleva väitöskirja käsittelee tieto- ja viestintätekniikkaa tulevaisuuden hoitotyössä. Tutkimus sisältää kolme erillistä kyselykierrosta. Kyselyihin vastaajiksi on valittu asiantuntijaryhmä, joka koostuu hoitotyön käytännön, hallinnon, koulutuksen, tutkimuksen ja kehittämisen alueilla työskentelevistä ammattilaisista, tietotekniikan ammattilaisista sekä potilaista/asiakkaista. Ensimmäisellä kierroksella vastaajia oli 51. Toiselle ja kolmannelle kierrokselle asiantuntijaryhmää on vielä suurennettu. Ensimmäisen kyselyn tarkoituksena oli kartoittaa tieto- ja viestintätekniikan käyttöä käytännön hoitotyössä tällä hetkellä ja tulevaisuudessa, hoitotyöntekijän ammattitaitovaatimuksista ja hoitotyöntekijän ja tietotekniikan ammattilaisen yhteistyöstä vuonna Ensimmäi- 15
14 nen ja toinen kyselykierros on suoritettu ja analysoitu. Toinen kysely koostui 111 kysymyksestä, joista suurin osa oli väittämiä asteikolla 1 5 (ei todennäköistä todennäköistä, ei lainkaan tärkeää tärkeää) ja tarkoituksena oli kartoittaa tieto- ja viestintätekniikan käyttöä käytännön hoitotyössä vuonna Kolmas kyselykierros suoritetaan vuoden 2002 aikana ja sen kysymykset muotoutuvat toisen kyselykierroksen tulosten perusteella. Kaksi ensimmäistä kyselykierrosta on tehty ja niiden perusteella syntyi seuraavanlaisia kuvauksia: Tieto- ja viestintätekniikan käyttö vaihtelee organisaatioiden välillä, jopa organisaation sisällä eri työyksiköiden kesken. Erikoissairaanhoidon ja perusterveydenhuollon välillä on eroja mm. sähköisten potilaskertomusjärjestelmien yleisyydessä, mikrotyöasemien/merkkipohjaisten päätetyöasemien määrässä ja tästä johtuen tietoverkkojen hyödyntämisen mahdollisuuksissa. Hoitotyöntekijät käyttävät yleisesti potilashallinnon tietojärjestelmiä monipuolisesti. Perusterveydenhuollossa hoitotyön kirjaaminen sähköiseen kertomusjärjestelmään on yleisempää ja kattavampaa kuin erikoissairaanhoidossa. Kuitenkin organisaatioiden välillä on suuria eroja perusterveydenhuollossakin. Sähköistä lähetettä ja palautetta perusterveydenhuollon ja erikoissairaanhoidon välillä käytetään vielä vähän. Tietotekniikan koulutusta ns. vanhemmille työntekijöille tarvitaan, jotta heillä olisi valmiudet toteuttaa vuonna 2010 hoitotyötä tieto- ja viestintätekniikka hyödyntäen. Hoitoympäristö erilaisine potilashoitoon liittyvine laitteineen on pitkälti tieto- ja viestintätekniikan ohjaamaa. Hoitolaitteista ei ole yhteyksiä potilaskertomusjärjestelmään. Hoito-ohjeita ja -ohjelmia on sähköisessä muodossa intraneteissä runsaasti sekä kirjastojen tietokannoissa, elektronisissa lehdissä, cd-rommeilla ja Internetissä. Tietokoneiden ym. laitteiden puute työyksiköissä nähdään puutteena niin tänä päivänä kuin tulevaisuudessakin. Kuinka voidaan hyödyntää ohjelmistoja, jos laitekanta ei ole riittävä? Budjeteista karsitaan laitemäärärahoja vuosi vuoden jälkeen. Joissakin sairaaloissa on sähköisiä potilaille suunnattuja laatukyselylomakkeita, joita käytetään laadunhallinnan ja potilasohjauksen hyödyntämiseen. Videoneuvotteluja käytetään jonkin verran etävastaanotoissa, konsultaatioissa, hoitoneuvotteluissa, työnohjauksessa ja koulutuksessa. Hoitotyön hallinnossa hyödynnetään tietotekniikkaa erilaisten tilastotietojen tallennuksessa, hoitoisuusluokituksissa sekä hoito- ja toimenpiteiden varausten tekemisessä ja potilasjonojen hallinnassa. Viestintä työntekijöiden ja työyksiköiden välillä tapahtuu entistä enemmän sähköpostin välityksellä. Lisäksi hoitotyöntekijät käyttävät tekstinkäsittelyohjelmia. Taulukkolaskenta- ja erilaiset esitysten teko-ohjelmat (PowerPoint) ovat lähinnä johtavassa asemassa olevien henkilöiden käytössä. Asenteet ovat vielä usein pelokkaita tieto- ja viestintätekniikan käyttöä kohtaan. Tieto- ja viestintätekniikan käytön hyötyä eivät kaikki hoitotyöntekijät ymmärrä. Hoitotyöntekijät tarvitsevat koulutusta, sillä osaamisvajetta on ohjelmistojen ja käyttöympäristön hallinnassa. Tieto- ja viestintätekniikan laajemman osaamisen omaavat hoitotyöntekijät tukevat kollegojensa tieto- ja viestintätekniikan käyttöä käytännön hoitotyössä luomalla positiivista asennetta, motivoimalla, rohkaisemalla ja aktivoimalla. Hoitotyön johtajat ja tietotekniikan ammattilaiset tukevat tieto- ja viestintätekniikan käyttöä koulutuksen ja ohjauksen avulla, mahdollistavat asianmukaiset työvälineet ja ottavat hoitotyöntekijät mukaan kehittämistyöhön. Asenteiden muuttumiseen nähtiin vaikuttavan mm. lähiesimiesten oma asennoituminen sekä heidän motivoituneisuutensa ja innostuksensa asiaan. Haasteena koulutusta ajatellen tuli esille mm. opettajien merkitys koulutettaessa uusia hoitotyöntekijöitä. Eli opettajien omilla asenteilla, tiedoilla ja taidoilla on suuri merkitys sille, miten tulevaisuuteen valmistaudutaan. Harju on kerännyt tietoa sosiaali- ja terveydenhuollon tietoteknologiaan liittyvästä täydennyskoulutuksesta osana Sosiaali- ja terveydenhuollon henkilöstön valtakunnallista täydennys- ja lisäkoulutuksen kehittämishanketta. Aineiston analysointi on vielä osittain kesken ja tässä esitetyt tulokset ja päätelmät pe- 16
15 rustuvat Jaana Luostarisen tekemään Harjun haastatteluun Harju on tehnyt teemahaastatteluja sosiaali- ja terveydenhuollon organisaatioista. Sosiaali- ja terveydenhuollon ammatillinen koulutus ei työnantajien mielestä anna valmiuksia käytännön työskentelyyn tietotekniikan osalta, sillä potilastietojärjestelmien opetus puuttuu kokonaan ammatillisissa oppilaitoksissa. Harjaantuminen jää usein työntekijän oman aktiivisuuden varaan peruskoulutus yksin ei riitä. Työnantajat kertovat tarjoavansa runsaasti tietotekniikkakoulutusta muun muassa sähköpostin-, Internetin- ja potilastietojärjestelmän käytöstä. 14 % vastaajista kertoi tietoverkkoopintojen olevan mahdollisia organisaatiossa (87 vastannutta). Yhtenä ongelmana tietotekniikan käyttöön organisaatioissa pidettiin sitä, että sosiaali- ja terveysala on hyvin naisvoittoinen. Pitkät vanhemmuuslomat aiheuttavat jatkuvaa täydennyskoulutuksen tarvetta. Keski-ikä on alalla korkea ja jo yli 30-vuotiaiden keskuudessa olisi tietoteknisten perustietojen ja -taitojen osalta täydennyskoulutus tarvetta. Työntekijöiden asenteet ovat yhä osittain kielteisiä ja siksi tarvittaisiinkin paljon motivointia ja rohkaisua. Esimerkiksi verkko-opetus koetaan hankalaksi ja pelottavaksi, sillä verkko-opetukseen osallistuminen vaatii hyviä tietotekniikan käyttötaitoja. Tarvetta olisi etenkin kohdennettuun ikäryhmittäiseen tai perusosaamistasojen mukaiseen koulutukseen. Myös vieriopetusta tarvitaan. Lisäksi työnantajat toivoisivat, että organisaatiossa olisi koulutusyksikkö, joka koordinoisi koulutuksen niin, että työntekijät pääsisivät tasapuolisesti koulutuksiin ja toisaalta myös kaikkien tulisi niihin osallistua. Nämä tiedot perustuvat Aune Harjun haastatteluun, jossa hän kertoi tekemästään tutkimuksesta, joka käsitti 87 sosiaali- ja terveydenhuollon työnantajaa. Organisaatioissa tietotekniikkakoulutusta annetaan yleensä tietohallintoyksikön tai toiminnan ulkoistetun yrittäjän toimesta. Siksi kouluttajilta puuttuu usein substanssiosaaminen sekä pedagogiset taidot, mikä vaikeuttaa asian ymmärtämistä. Tutor-toiminta ja työpaikoilla toimivat tukihenkilöt olisivat siten tarpeen. Samoin sosiaali- ja terveydenhuoltoon kaivattaisiin kohdennettua oppimateriaalia. Laitteistokanta on yleensä hyvä, mutta vaihtelee ammattiryhmittäin. Esimerkiksi perhepäivähoitajat ovat tyystin ilman laitteita. Koneet ja ohjelmistot ovat kalliita, mistä johtuen päivitykset ja laitteiden uusimiset ovat kustannuseriä. Kehittämistarpeina mainittiin myös perusterveydenhuollon ja erikoissairaanhoidon potilastietojärjestelmien yhteensopivuuden aikaansaaminen, alueellisten tietoverkkojen kehittäminen ja sellaisten tietopankkien perustaminen, joista henkilöstö voi itse käydä aktiivisesti hakemassa uutta tietoa. Sarannon valmisteilla olevassa tutkimuksessa selvitetään ammattikorkeakoulusta valmistuvien terveydenhuoltoalan opiskelijoiden tietoteknisiä valmiuksia. Ammattikorkeakoulujen opetussuunnitelmaan kuuluu tietotekniikan peruskurssi, joka on useimmiten yhden opintoviikon laajuinen. Aikaisempien tutkimustulosten perusteella tiedetään, että tietotekniikkaa on integroitu melko vähän muuhun opetukseen (esim. Saranto 1997). Myös työharjoittelun aikana harvoilla opiskelijoilla on ollut mahdollisuuksia harjaantua tietojärjestelmien käyttöön. Tutkimuksen tarkoituksena on kuvata ammattikorkeakouluista valmistuvien terveysalan opiskelijoiden tietoja, taitoja ja asenteita koulutuksen loppuvaiheessa sekä heidän kokemuksiaan opetusjärjestelyistä. Tutkimuksessa on pyritty vastaamaan seuraaviin kysymyksiin: Minkälaiset tiedot tietokoneen käyttöön opiskelijat ovat omaksuneet koulutuksen aikana? Minkälaiset taidot tietokoneen käyttöön opiskelijat ovat omaksuneet koulutuksen aikana? Miten opiskelijat suhtautuvat tietotekniikan käyttöön terveydenhuollossa? Miten opiskelijat ovat kokeneet opetusjärjestelyt? Tutkimusaineisto on kerätty kyselylomakkeella, joka on kehitetty aikaisempia tutkimuksia 17
16 varten vuonna Alkuperäinen mittari on validoitu ja ajanmukaistettu ammattikorkeakoulujen opettajien kanssa. Kyselylomakkeessa oli 62 kysymystä, jotka taustatietoja kartoittavia kysymyksiä lukuunottamatta olivat Likert-tyyppisiä 1 5 (täysin eri mieltä täysin samaa mieltä). Tutkimusaineistot on kerätty kahdestatoista ammattikorkeakoulusta. Perusjoukkoon kuuluivat kaikki ne koulut, jotka olivat aloittaneet vuonna 1992 Suomessa ensimmäisinä ammattikorkeakouluopetuksen terveysalalla, ja joista valmistui opiskelijoita (N = 340) syksyllä Tutkimukseen osallistui 280 opiskelijaa, vastausprosentti oli 82 %. Vastaajien keski-ikä oli 25 vuotta ja heistä 90 % oli naisia. Kolmasosalla oli aikaisempaa ammatillista koulutusta. Suurin osa (75 %) oli suorittanut tietotekniikan opintoja ennen ammattikorkeakouluun tuloaan ja heistä 20 % oli käyttänyt tietotekniikkaa edellisessä työssään. Opiskelijoista 80 %:lla oli tietokone kotonaan ja heistä neljäsosa käytti sitä päivittäin lähinnä tekstinkäsittelyyn ja Internetin käyttöön. Kaksi kolmasosaa opiskelijoista arvioi tietonsa tietokoneen käytön toimintaperiaatteista hyviksi tai erittäin hyviksi. Parhaiten opiskelijat hallitsivat mielestään tekstinkäsittelyn, jopa 90 % heistä arvioi taitonsa hyviksi tai erittäin hyviksi. Internetin ja sähköpostin käyttötaidot olivat myös hyvät tai erittäin hyvät 84 %:lla opiskelijoista. Ammatillisten sovellusten käyttötaidot olivat hyvät tai kohtalaiset kolmasosalla opiskelijoista. Opiskelijat kokivat tietotekniikan opiskelun erittäin tarpeelliseksi ja olivat motivoituneita laajentamaan tietoteknisiä valmiuksiaan myös työelämässä. Opiskelijat toivoivat lisää tietotekniikan opetusta. He myös kokivat, että he eivät olleet saaneet vaikuttaa opetuksen sisältöön. Opetusta ei myöskään ollut eriytetty opiskelijoiden kokemuksen mukaan. Koulutuksen aikana tietotekniikan opetusta oli integroitu vähän hoitoopin opetukseen. Lähes puolet opiskelijoista koki, että tietotekniikan opetus ei vastannut heidän odotuksiaan. Kuitenkin atk-luokan laitteet olivat opiskelijoiden mielestä hyvät tai erittäin hyvät. Varhaiskasvatuksen tieto- ja viestintätekniikkaan liittyviä selvityksiä on viime vuosina tehty muun muassa Stakesin Varttua-hankkeen yhteydessä. Keskeiset raportit on koottu yhteenvedoksi oheiseen taulukkoon (taulukko 2). Sulosen 2001 valmistuneessa, Stakesissa vuonna 2002 julkaistussa pro gradu -tutkielmassa selvitettiin tieto- ja viestintätekniikan omaksumista työvälineeksi päiväkodeissa. Tutkielma pohjautuu kyselyyn, joka lähetettiin kaikkiaan 467 lastentarhanopettajalle, erityislastentarhanopettajalle ja päiväkodin johtajalle. Vastauksia saatiin 400. Tulosten mukaan päiväkodeissa oli yleensä 1 2 tietokonetta ja vain yhdessä tietokoneessa oli Internet-yhteys. Tietoja viestintätekniikan koulutusta oli saatu vähän, taidot olivat heikot ja tekniikkaa käytettiin päiväkodeissa epäsäännöllisesti. Silti asenteet käyttöä kohtaan olivat hyvin positiiviset (71 %). Stakesin Varttua-hanke on osaltaan lisännyt tieto- ja viestintätekniikan käyttöä hankkeen pilottiyksiköissä. Hanke on edesauttanut tietokoneiden ja Internet-yhteyksien saantia päiväkoteihin monissa kunnissa. Välineitä on silti vielä vähän. Tieto- ja viestintätekniikan koulutus on lisääntynyt kunnissa myös hankkeen aikana ja tieto- ja viestintäteknisten välineiden merkitystä työlle on alettu ymmärtämään. Suurimmassa osassa kunnissa TVTkoulutusta (tieto- ja viestintätekniikan koulutus) järjestetään nyt hyvin ja tarpeiden mukaisesti. Järjestäjinä ovat useimmiten kaupunki, paikalliset ammattikorkeakoulut tai muut oppilaitokset. Pisimmällä tieto- ja viestintätekniikan käytössä olevat päiväkotien työntekijät tukevat myös usein aloittelijoita. Koulutusta järjestetään eniten tekstinkäsittelyn, sähköpostin, Internetin ja Excelin käytöstä. 18
17 TAULUKKO 2. Varhaiskasvatuksen tieto- ja viestintätekniikkaan liittyviä tutkimuksia Varttua hankkeen tiimoilta Tutkimuksen nimi, tekijät ja vuosi Tutkimuksen otos Tutkimuksen tulokset Tieto- ja viestintätekniikan omaksu- Varttuan pilottikunnat: Hel- Päiväkodeissa oli keväällä 2001 yleensä 1 2 tietominen työvälineeksi päiväkodeissa. sinki, Hyvinkää, Inari, Ke- konetta ja vain yhdessä tietokoneessa Internet-yh- "Kyllä 'vanhakin' oppii, jos asenne on mijärvi, Kuopio, Mikkeli, teys. Tieto- ja viestintätekniikan koulutusta oli saatu positiivinen!". Sulonen, H. Stakes. Raisio, Outokumpu, Van- vähän, taidot olivat heikot ja tekniikkaa käytettiin Aiheita 12/2002. taa ja Äänekoski. Mukana päiväkodeissa epäsäännöllisesti. Asenteet käyttöä pilottipäiväkotien lasten- kohtaan olivat hyvin positiiviset (71 %). tarhanopettajat, erityislastentarhanopettajat ja johtajat. N = 467, kyselylomakkeeseen vastasi 400 (vastausprosentti 86). Varttua. Varhaiskasvatus tietotek- Varttuan pilottikunnat: Hel- Varttua-hanke on edesauttanut tietokoneiden ja niikka vuorovaikutus. Väliraportti. sinki, Hyvinkää, Inari, Ke- Internet-yhteyksien saantia päiväkoteihin monissa Tammikuu Välimäki, A.-L., mijärvi, Kuopio, Mikkeli, kunnissa. Välineitä on silti vielä vähän. Tieto- ja Lindberg, P. ja Sulonen, H. Stakes. Raisio, Outokumpu, Van- viestintätekniikan koulutus on lisääntynyt kunnissa Aiheita 20/2002. taa ja Äänekoski. Pilottiteh- myös hankkeen aikana ja välineen merkitystä työlle tävänä hankkeen väliar- on alettu ymmärtämään. Osan henkilökunnan asenviointi. teet tieto- ja viestintätekniikan käyttöön päiväkodeissa ovat vielä negatiiviset, aikaa käytölle koetaan olevan vähän. Lastentarhanopettajan (kasvatustie- Helsingin, Joensuun, Jy- Kaikille pakollisina opintoina tieto- ja viestintätekniiteen kandidaatin) ja kasvatustieteen väskylän, Oulun, Tampe- kan koulutusta kyseisissä koulutuksissa on 1 3 maisterin (varhaiskasvatus) sekä reen, Turun yliopistojen ja opintoviikon verran, tyypillisemmin 2 opintoviikkoa. erityislastentarhanopettajan koulu- Åbo Akademin lastentar- Neljässä yliopistossa järjestetään lisäksi vapaavatuksien opinto-ohjelmien analyysi hanopettajien koulutuksen lintaisina kursseina tieto- ja viestintätekniikan kurstieto- ja viestintätekniikan koulutuk- (kasvatustieteen kandi- seja (1 5 ov) eri näkökulmiin painottuen. Neljässä sien osalta. Sulonen, H. Stakes. daatti), kasvatustieteen yliopistossa järjestettiin tutkittuna vuonna laajempia Julkaisematon lähde. maistereiden (varhaiskas- sivuainemahdollisuuksia, kuten mediakasvatusta, vatus) ja erityislastentar- opetusteknologiaa ja koulutusteknologiaa. hanopettajien koulutuksien opinto-oppaat lukuvuonna Tutkintovaatimuksista analysoitiin opinto-oppaissa mainitut kyseisiin koulutuksiin kuuluvat tieto- ja viestintätekniikan kurssit. Varttua-kysely. Varttua-pilottikuntien Varttuan pilottikunnat. Tieto- ja viestintätekniikan koulutus on lisääntynyt päivähoidon henkilökunnan tieto- ja Varttuan pilottikunnissa vuoden 2001 ja kevään viestintätekniikan täydennyskoulutuk aikana. Suurimmassa osassa kunnissa TVTsen tilanne keväällä Sulonen, koulutusta järjestetään hyvin ja tarpeiden mukaises- H. Stakes Julkaisematon läh- ti. Järjestäjinä ovat useimmiten kaupunki, paikalliset de. ammattikorkeakoulut tai muut oppilaitokset. Pidemmällä tieto- ja viestintätekniikan käytössä olevat päiväkotien työntekijät tukevat myös usein aloittelijoita. Koulutusta järjestetään eniten tekstinkäsittelyn, sähköpostin, Internetin ja Excelin käytöstä. Taulukon sisältöä on esitetty tarkemmin varhaiskasvatukseen liittyvissä luvuissa Yliopistojen varhaiskasvatuksen koulutukset ja Var- haiskasvatuksen henkilöstön tietoteknologiavalmiudet. 19
18 Terveydenhuollon sekä varhaiskasvatuksen tieto- ja viestintätekniikan koulutus Sosiaali- ja terveydenhuollon toisen asteen oppilaitokset Sosiaali- ja terveydenhuollon toisen asteen oppilaitoksissa annetaan pääsääntöisesti perustutkintona lähihoitajakoulutusta, jonka kesto on 120 opintoviikkoa. Perustutkinnon suorittanut on pätevä sosiaali- ja terveysalan perustason hoito- ja hoivatyöhön, jossa edellytetään teoreettista tietoa ja monipuolista työvälineiden ja menetelmien hallintaa. Tutkinnon yhteisten ammatillisten opintojen jälkeen opiskelija voi valita yhden koulutusohjelman (40 ov) esimerkiksi ensihoidon, kuntoutuksen, lasten ja nuorten hoidon ja kasvatuksen, sairaanhoidon ja huolenpidon, vammaistyön, vanhustyön, mielenterveys- ja päihdetyön tai asiakaspalvelun ja tietohallinnan joukosta. Koulutusohjelma antaa opiskelijalle laaja-alaisen osaamisen lisäksi myös erityisosaamisen kyseiseen hoivatyön alueeseen ja mahdollisuuden hakeutua alan jatko-opintoihin ammattikorkeakouluihin ja yliopistoihin. Lähihoitajakoulutusta järjestetään peruskoulu- ja ylioppilaspohjaisena. Lisäksi lähihoitajakoulutusta järjestetään myös oppisopimuskoulutuksena ja eri tavoin järjestettynä aikuiskoulutuksena (Jyväskylän sosiaali- ja terveysalan oppilaitos 2002, Kaarinan sosiaalialan oppilaitos 2002, Oulun sosiaali- ja terveysalan oppilaitos 2002, Vaasan ammattiopisto 2002). Kysely toisen asteen oppilaitoksiin Sosiaali- ja terveydenhuollon toisen asteen oppilaitoksiin lähettiin sähköpostitse kysely (liite 1), jonka tarkoituksena oli kartoittaa millaista tieteknologiaan liittyvää opetusta oppilaitokset antavat, onko heillä käytössä verkko-opintomateriaalia, käytetäänkö oppilaitoksen atk-luokkia iltaisin ja viikonloppuisin lisäja täydennyskoulutuksen opetukseen ja millaisissa tietotekniikan kehittämishankkeissa oppilaitokset ovat mukana. Lisäksi kartoitettiin oppilaitoksien koulutuksen markkinointia sekä heidän mielipiteitään siitä, vastaako heidän antamansa tietotekninen opetus käytännön kentän tarpeita. Opetushallituksen www-sivuilta löytyi 80 sosiaali- ja terveysalan toisen asteen koulutusta antavaa oppilaitosta. Kyselyyn valittiin 20 oppilaitosta niin, että ne maantieteellisesti kattaisivat mahdollisimman laajan alueen Suomesta. Oppilaitoksiin otettiin yhteyttä puhelimitse ja selvitettiin kenelle kyselyn voisi sähköpostitse osoittaa. Yleisimmin kyselyyn vastasivat oppilaitoksen tietotekniikan opettajat, koulutusvastaavat tai oppilaitoksen johtajat. Kysely suoritettiin toukokuun 2002 aikana. Vastauksia kyselyihin saatiin kahdeksasta sosiaali- ja terveydenhuollon toisen asteen oppilaitoksesta. Toukokuu on oppilaitoksissa kaikkein kiireisintä aikaa, joten vastausprosentti jäi tästä johtuen pieneksi (40 %). Saatujen vastausten perusteella lähihoitajan koulutusohjelmaan pakollisena kuuluvan tietotekniikan opetuksen yleisin määrä on yksi opintoviikko (62,5 % vastanneista). Tämä yksi opintoviikko sisältää tietotekniikan perusteiden opetusta esim. tekstinkäsittelyyn, taulukointiin sekä tiedonhakuun. Oppilaitoksesta riippuen pakollisiin tieto- ja viestintätekniikan opintoihin kuului vaihtelevasti tietotekniikan perusteet 0,5 2 opintoviikkoon sekä erilliset Internet ja sähköposti opetukset, laajuudeltaan 20
19 1 2 opintoviikkoa. Kolmessa oppilaitoksessa pakolliseen opetukseen kuului asiakaspalvelun tiedonhallintajakso laajuudeltaan 3 4 opintoviikkoa. Tämä kokonaisuus oli kytketty asiakaspalvelu-erikoistumislinjan koulutusohjelmaan. Yhdessä toisen asteen sosiaali- ja terveydenhuolto-oppilaitoksessa lähihoitajakoulutuksessa on käytössä Abilita-ohjelma, jonka käyttöön on tarkoitus perehdyttää ammattiaineiden kurssien sisällä. Lähihoitajakoulutuksessa on tarjolla myös tietotekniikan opetuksen valinnaisia kursseja Internetin, kuvankäsittelyohjelmistojen käytön, tekstinkäsittelyn, taulukkolaskennan ja tiedonhankinnan opetuksesta. Lisäksi vapaasti valittavissa opinnoissa löytyy myös atk-ajokorttitutkinnon osat 1 7 sekä verkkoympäristössä opiskelun opetusta. Nämä ovat pääsääntöisesti kaikissa kyselyyn osallistuneissa oppilaitoksissa laajuudeltaan yksi opintoviikkoa kukin ja opiskelija voi halutessaan kerätä itselleen näiden avulla hyvinkin mittavan tietotekniikan opetuskokonaisuuden. Kyselyyn vastanneista oppilaitoksista yhdessä oli eritelty farmanomin koulutusohjelman pakollisen tietotekniikan opetuksen määrä. Siihen kuului atk-ajokorttiopetus sekä perusohjelmien soveltaminen lääkehuollossa laajuudeltaan 6,5 opintoviikkoa. Täydennyskoulutusta kartoittavaan kyselyosioon vastasi yksi oppilaitos, jossa täydennyskoulutuksena tarjotaan perhepäivähoitajille atk-opetusta 40 tuntia sekä mahdollisuus A-ajokortin suorittamiseen. Kysyttäessä verkko-opintomateriaaleista ja mahdollisuudesta verkko-opiskeluun kolme oppilaitosta vastasivat, ettei heillä ole mahdollisuutta verkko-opiskeluun ja yhdessä verkkoopintomateriaalit olivat kehityksen asteella. Yksi oppilaitos jätti vastaamatta. Kolmessa oppilaitoksessa on mahdollisuus suorittaa oppimistehtäviä sekä saada ohjausta verkko-opetuksena anatomian ja fysiologian, työssäoppimisen, hoitotyön harjoituksien, opinnäytetyön ohjaamisen, jalkojen hoidon, lääkelaskujen ja ammattietiikan opetuksessa. Lisäksi yhdessä oppilaitoksessa oli mahdollisuus suorittaa päihdetyön ammattitutkinto verkko-opiskeluna. Kartoitettaessa oppilaitoksien atk-tilojen käyttöä varsinaisen opetusajan ulkopuolella sosiaali- ja terveydenhuollon henkilöstön lisäja täydennyskoulutukseen kaksi oppilaitosta vastasi, ettei tiloja käytetä lainkaan kyseiseen toimintaan ja yksi oppilaitos jätti vastaamatta. Syynä tilojen käyttämättömyyteen oli se, että tilat on varattu opiskelijoiden omaan käyttöön esimerkiksi erityisten atk-kerhojen muodossa tai aikuiskoulutuskeskuksella/sairaalalla oli olemassa paremmat tilat lisä- ja täydennyskoulutuksen tarjoamiseen. Rajoituksia tilojen käytölle aiheuttivat myös liian vähäinen laitekanta, opetustilojen pienuus sekä henkilöstöresurssien puutteesta johtuva valvonnan vaikeus (ei viikonloppuvahtimestaria tms.). Viidessä oppilaitoksessa atk-tiloja käytetään sosiaali- ja terveydenhuollon henkilöstön lisä- ja täydennyskoulutukseen tai oppisopimuskoulutukseen iltaisin ja viikonloppuisin vaihtelevassa määrin joko jatkuvasti tai jonkin verran. Sosiaali- ja terveydenhuollon toisen asteen oppilaitokset ovat mukana hyvin monenlaisissa tietotekniikan hyödyntämistä koskevissa kehittämishankkeissa. 87,5 % vastanneista vastasi olleensa mukana yhdessä tai useamassa kehittämishankkeessa, joihin liittyi tietotekniikan hyödyntäminen. Erilaisia hankkeita olivat muun muassa: ALPO, IKIHONKA, TOP TEN, Tutamnet, Pohjois-Karjalan koulutuskuntayhtymän virtuoosiprojekti, Lumipalloprojekti sekä Näyttöaineistoprojekti. Uusien opiskelijoiden rekrytoinnissa oppilaitokset markkinoivat itseään vierailemalla yläasteilla ja lukioissa (87,5 %). Toinen hyväksi koettu tapa on osallistua erilaisille koulutusalan messuille (75 %). Kyselyyn vastanneista oppilaitoksista 50 % käytti markkinoinnissa apuna myös yläasteiden/lukioiden vanhempainiltoja, oman oppilaitoksen avoimien ovien päiviä, oman oppilaitoksen www-sivuja sekä ottivat mielellään vastaan opiskelijoita tutustumiskäynneille. Lisäksi oman oppilaitoksen opiskelijat käyvät vierailuilla yläasteilla/lukioissa sekä levittävät sanaa ystävilleen ja tuttavilleen. Oppilaitoksista kaksi on lähettänyt esitteitä eri sidosryhmille ja työvoimatoimistoon. Myös yläasteiden ja lukioiden opinto- 21
20 ohjaajille järjestettävät infotilaisuudet, lehtimainonta sekä 9.-luokkalaisten vanhemmille järjestettävät vanhempainillat nousivat yhdeksi vaihtoehdoksi oppilaitoksen markkinoinnissa. Kuusi vastanneista oppilaitoksista oli sitä mieltä, että tiedotus, oppilaitoksen näkyvyys ja oppilaitoksen hyvä imago/maine lisäävät alan vetovoimaisuutta. Kysyttäessä oppilaitosten omaa arvioita siitä, vastaako heidän antamansa tietotekninen opetus käytännön tarpeita, kolme oppilaitosta vastasi sen antavan riittävät perusvalmiudet tietokoneen käyttöön ja kaksi oppilaitosta oli sitä mieltä, että perusvalmiuksienkin kohdalla opetus on liian vähäistä. Käytännön työelämän sovellusohjelmistojen osalta oppilaitoksien tietotekniikan opetus ei anna riittäviä taitoja. Syynä siihen on se, että oppilaitoksilla ei ole kyseisiä ohjelmistoja ja niiden hankkiminen oppilaitoksille tuntuu mahdottomalta. Yhteen oppilaitokseen on ensi syksynä tulossa opetuskäyttöön sama terveydenhuollon sovellusohjelma, joka on käytössä alueen perusterveydenhuollossa. Kyselyn mukaan työssäoppimisjaksot ja perehdytys siellä tutustuttavat omalta osaltaan työyhteisöiden käytäntöihin sovellusohjelmien osalta. Yhteenveto Sosiaali- ja terveydenhuollon oppilaitoksiin tehdyn kyselyn perusteella näyttää siltä, että eri oppilaitosten välillä on erittäin suuria eroja tieto- ja viestintätekniikan opetuksessa ja tarjonnassa. Osa oppilaitoksista on edennyt todella pitkälle verkko-opetuksen järjestämisessä ja kun taas osassa ei ole vielä verkko-opetusta tarjolla lainkaan. Tosin niissäkin oppilaitoksissa, joissa verkko-opetusta on tarjolla, on se periaatteessa muun opetuksen tukena eli kontaktiopetusta on verkko-opetuksen rinnalla. Mahdollisina uusina verkko-opetuksen alueina kyselyssä tuli esille sosiaali- ja terveydenhuollon yrittäjyys ja työsuojelu. Tietotekniikan perusteet -kurssien sisällöistä ei tässä yhteydessä saatu tietoa, todennäköisesti ne eroavat hiukan toisistaan riippuen oppilaitoksesta. Tieto- ja viestintätekniikan käytännön opetusta opiskelijoille on tarjolla myös muiden oppiaineiden yhteydessä, kuten opinnäytetyön tekemisessä, ammattiaineiden kurssien sisällä yms. Kyselystä tuli esille se, että tieto- ja viestintätekniikka koulutusta haluttaisiin tarjota enemmän. Lisäksi pitkälti opiskelijan tietotekniikka taitoihin vaikuttaa aikaisempi osaaminen. Koska kurssit ovat lyhyitä, niistä saa enemmän irti, mikäli on pohjaosaamista jo ennestään. Toisen asteen oppilaitoksen kyselyä varten haastatellut henkilöt: Joensuun ammatti-instituutti, sosiaali- ja terveysala/helka Nuutinen, tietotekniikan ja matematiikan tuntiopettaja Jyväskylän sosiaali- ja terveysalan oppilaitos, sosiaali- ja terveysala/jussi Kilpeläinen, matemaattisten aineiden opettaja Kaarinan sosiaalialan oppilaitos/riitta Pyysalo, rehtori Kemijärven ammattiopisto/pirjo Kantola, sairaanhoidon opettaja Oulun sosiaali- ja terveysalan oppilaitos/ Pirkko Kärki, apulaisrehtori Porin palveluopisto/timo Rantala, lehtori Savonlinnan ammatti-instituutti, sosiaalija terveysala/riitta Poikala, opinto-ohjaaja Vaasan ammattiopisto, sosiaali- ja terveysala/teppo Hjelt, lehtori. Ammattikorkeakoulut Ammattikorkeakouluopinnoilla tarkoitetaan ammattikorkeakoulututkintoon johtavia ammatillisia korkeakouluopintoja, aikuiskoulutuksena suoritettavia erikoistumisopintoja ja muuta aikuiskoulutusta. Ammattikorkeakoulututkintoon johtavien opintojen tarkoituksena on työelämän ja sen kehittämisen asettamien vaatimusten pohjalta antaa opiskelijalle laajaalaiset tiedolliset ja taidolliset valmiudet ammatillisissa asiantuntijatehtävissä toimimista varten sekä edellytykset alan kehityksen seuraamiseen ja ajan tasalla pysymiseen. Tavoit- 22